Diari Oficial de la Generalitat Valenciana


Sumari del DOGV 5664, del 20-12-2007 (2007/14480)

Assumpte civil 000205/2007. Notificació de la sentència a Construcciones García Notari, SL.
-------------------------------------------------------------------------------------------

### Dades del document

Número de DOGV
:   5664

Data del DOGV
:   20-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14385


Data del document
:   15-11-2007

Organisme emissor
:   Jutjat de Primera Instància Número 4 de Vila-real

Tipus de document
:   Edicte

Descriptors 

:   * sistema judicial

Assumpte civil 000205/2007. Notificació de la sentència a Construcciones García Notari, SL. [2007/14757]  
Assumpte civil 000205/2007  
Part demandant: Vicente Capella Masia.  
Part demandada: Construcciones García Notari, SL.  
En el judici a què es fa referència, s'ha dictat la sentència número 97/2007 els antecedents de fet i la dispositiva de la qual literalment són com segueix:  
«Sentència número 96/2007  
Vila-real, 15 de novembre de 2007   
Victoria Donat Sarrió, jutgessa titular del Jutjat de Primera Instància i Instrucció número 4 dels de Vila-real i partit judicial, ha vist estes actuacions substanciades pels tràmits del judici ordinari, que versen sobre reclamació de quantitat, registrades amb el número 205/2007 i seguides a instància de Vicente Capella Masià, representat pel procurador senyor Segarra Peñarroja i assisstit pel lletrat senyor Balbuena Pérez, contra la mercantil Construcciones García Notari, SL, (Construcnova), en situació processal de rebel·lia.  
Antecedents de fet  
Primer. La representació processal de la part actora va formular una demanda de judici ordinari sobre reclamació de quantitat en concepte de danys i perjudicis derivats de l'incompliment contractual contra la demandada citada anteriorment en l'encapçalament d'este edicte, i en la qual, després d'al·legar els fets i els fonaments de dret que va considerar que s'hi havien d'aplicar, acabava sol·licitant que s'estimara la pretensió exercitada i la condemna del demandat a pagar la quantitat de 20.962,74 euros, més interessos, i costes.  
Segon. Mitjançant una interlocutòria es va admetre a tràmit la demanda, i es va ordenar que es traslladara a la part demandada i se la citara perquè es personara en la forma legal i la contestara en el termini de 20 dies, tot això amb les advertències i prevencions legals oportunes.  
Tercer. La part demandada va deixar transcórrer el termini de 20 dies sense personar-se ni contestar a la demanda, per la qual es va declarar en situació de rebel·lia processal en la provisió en què es va convocar les parts perquè tinguera lloc l'audiència prèvia corresponent, acte al qual únicament va comparéixer la part actora. Com que les parts no han arribat a cap acord extrajudicial i s'ha rebutjat la possibilitat d'arribar a una transacció judicial, es va donar la paraula a la part actora per a la delimitació dels termes del debat, i després d'això, i com que existien fets controvertits, es va rebre el plet a prova i la part actora va proposar els mitjans de prova que va considerar que conduïen a l'acreditació dels fets en què funda les seues pretensions i es van admetre els que es van considerar pertinents i útils. Tot això, com es pot veure a l'acta que el secretari va alçar amb esta finalitat i en suport apte per a l'enregistrament i reproducció del so i la imatge, assenyalant dia i hora per al judici.  
Quart. A l'acte del judici va comparéixer únicament la part actora. Practicada la prova admesa en l'audiència prèvia amb el resultat reflectit en l'acta alçada amb esta finalitat i en suport apte per a l'enregistrament i reproducció d'imatge i so, i concedida la paraula a la part assistent per a exposar les seues conclusions, van quedar les actuacions concluses, tot esperant el dictat d'esta resolució  
Dispositiva  
Estime la demanda interposada per Vicente Capella Masià, representat pel procurador senyor Segarra Peñarroja, contra la mercantil Construcciones García Notari, SL (Construcnova), i condemne la demandada a pagar la quantitat de 20.962,74 euros, i a pagar l'interés legal produït per la dita quantitat des de la data de la interposició de la demanda i a pagar les costes produïdes en la tramitació d'este litigi.  
Notifiqueu a les parts. Esta és la meua sentència, de la qual s'expedirà testimoniança perquè s'incorpore a les actuacions principals, i porte l'original al llibre de sentències d'este Jutjat, i contra la qual es podrà entaular recurs d'apel·lació en el termini dels cinc dies següents a la seua notificació, de qual coneixeria l'Audiència Provincial de Castelló, que pronuncie, mane i firme».  
Publicació. La sentència anterior l'ha donada, llegida i publicada el jutge que la va dictar, mentre celebrava audiència pública en el dia de hui, de la qual cosa, jo, la secretària judicial, done fe.  
Vila-real, 15 de novembre de 2007.  
Atés que es desconeix el domicili o la residència actual de la part demandada, per la Resolució de data 15 de novembre de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anunci del Jutjat i en el Diari Oficial de la Comunitat Valenciana per a dur a efecte la diligència de notificació de sentència a Construcciones García Notari, SL (Construcnova).  
Vila-real, 15 de novembre de 2007.- La secretària judicial: Carmen García Poveda.